Agnès Richomme

Agnès Richomme (Paris, 1906ko abenduaren 11 – Nîmes, 2001eko abenduaren 10a) frantziar moja, idazle eta komikigilea izan zen, espiritualitateari eta santuei buruzko liburuen egilea. Belles Histoires eta Belles Vies komiki sailaren gidoilari gisa egin ezaguna, batez ere.

 Bizitza 
Adolphine Germaine Richomme 1906ko abenduaren 11n jaio zen Parisko 5. barrutian. Eguneroko bizitzan Agnès izena erabili zuen eta 1956an izena aldatu zuen ofizialki Agnès Germaine bihurtzeko.

Latin auzoko Mouffetard kaleko kontu-hartzaile baten alaba, Agnès Richomme moja egin zen.

Cœurs vaillants eta Âmes vaillantes gazte mugimenduen, izan bereko aldizkarien eta Nazioarteko Haurren Bulego Katolikoaren sortzailea izan zen Gaston Courtois (1897-1970) apaizarekin aritu zen elkarlanean.

Idazle gisa, bere lan espiritualengatik lortu zuen lehen ospea, hala nola 1949an argitaratutako Méditations sur l'Ave Maria liburuarengatik. Hala ere, «argitalpen munduan ospetsu» egin zen Belles Histoires et Belles Vies komiki sailarengatik. La Belle vie de Notre-Dame, sail horretako lehen liburukia, asko zabaldu zen, 435.000 ale saldu baitziren 1949 eta 1969 artean, eta hizkuntza askotara itzuli da, besteak beste, swahilira eta swazierara. Komiki horretan, kristau historiako santu nagusien biografiak kontatu zituen.

Komiki gidoiez gain, beste liburu batzuk argitaratzen jarraitu zuen. 1971n, Gaston Courtoisen biografia idatzi zuen.

Agnès Richomme Nîmesen hil zen 2001eko abenduaren 10ean, 95 urte bete baino egun bat lehenago.

 Lanak 

 Liburuak 

 Komikiak 

 Belles Histoires et Belles Vies saila 

 Beste komikiak 
 Monsieur Vincent (1978), Vivants témoins sailean argitaratua

 Erreferentziak 

 Kanpo estekak 

Kategoria:Paristarrak
Kategoria:Frantziako katolikoak
Kategoria:Mojak
Kategoria:Idazle katolikoak
Kategoria:Frantziako erlijio idazleak
Kategoria:Frantziako biografoak
Kategoria:Frantsesezko idazleak
Kategoria:XX. mendeko Frantziako idazleak
Kategoria:XX. mendeko emakume idazleak
Kategoria:Frantziako komikigileak
Kategoria:Frantsesezko komikigileak
Kategoria:Emakume komikigileak
Kategoria:Komiki gidoilariak